ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
கரியமில வாயு வெளியேற்றத்தைக் கட்டுப்படுத்த அரசின் நடவடிக்கைகள்
இமயமலையின் பனிப்பாறைகள் பற்றிய ஆய்வு என்பது இந்தியாவிலும் உலகெங்கிலும் உள்ள விஞ்ஞானிகளால் மேற்கொள்ளப்படும் ஆய்வுகள், தரவு சேகரிப்பு மற்றும் பல்வேறு ஆய்வுகளின் பகுப்பாய்வு மூலம் ஆராயப்படுகின்ற ஒரு சிக்கலான மற்றும் வளர்ந்துவரும் விஷயமாகும். புவிக்கோள், உயிரிக்கோள் திட்டத்தின் கீழ் ஏரோசல் கண்காணிப்பு வலைப்பின்னலை இந்திய விண்வெளி ஆராய்ச்சி நிறுவனம் - இஸ்ரோ, இயக்குகிறது.. இந்த வலைப்பின்னலிலிருந்து அளவிடப்படும் அளவுருக்களில் ஒன்று கரியமில வாயுவின் அடர்த்தி ஆகும். இதில் கடந்த பத்தாண்டுகளில் குறைந்துவரும் போக்கு காணப்படுகிறது.
பிரதமரின் உஜ்வாலா திட்டம் தூய்மையான வீட்டு சமையல் எரிபொருள் பயன்பாட்டை ஊக்குவிக்கிறது.
2020, ஏப்ரல் 1 முதல் எரிபொருள் மற்றும் வாகனங்களுக்கான நெறிமுறைகள் பிஎஸ்  -IV இலிருந்து பிஎஸ் -VI க்குப் பாய்ச்சல் வேகம் .
பொதுப் போக்குவரத்திற்கான மெட்ரோ ரெயில் நெட்வொர்க் மேம்படுத்தப்பட்டு, மேலும் பல நகரங்கள் உட்படுத்தப்பட்டுள்ளன.
வாயு எரிபொருள் , எத்தனால் கலவை போன்ற தூய்மையான / மாற்று எரிபொருட்களின் அறிமுகம்.
மின்சார வாகனங்களின் விரைவான உற்பத்தி மற்றும் பயன்பாட்டுக்கான திட்டத்தின் 2ம் கட்டம்- வெளியீடு.
மாசுபாட்டைக் குறைக்க செங்கல் சூளைகளை வளைந்தும் நெளிந்தும் செல்லும் குழாய் மூலம் வெப்பக் காற்றை செலுத்தும் தொழில்நுட்பத்திற்கு மாற்றுதல். குழாய் மூலமான இயற்கை எரிவாயுவுக்கு தொழில்துறை பிரிவுகளை மாற்றுதல் உள்ளிட்டவை அரசு மேற்கொண்டுள்ள நடவடிக்கைகளாகும்.
இந்தத் தகவலை சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் திரு அஸ்வினி குமார் சௌபே இன்று மக்களவையில் எழுத்துபூர்வமாக அளித்த பதிலில் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884766
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 190.83 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,067 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,230 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,70,165 என அதிகரித்துள்ளது.
கடந்த 24 மணி நேரத்தில் 2,827 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.60 சதவீதம் ஆகும்
வாராந்திர பாதிப்பு விகிதம் 0.72 சதவீதம் ஆகும்
இதுவரை மொத்தம் 84.24 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,71,276 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824568
குடியரசுத் துணைத் தலைவர் செயலகம்
விவசாய மக்களின் நலன் காக்க நடவடிக்கைகள் எடுக்க வேண்டும்: மத்திய நிதியமைச்சரிடம் குடியரசு துணைத் தலைவர் அறிவுறுத்தல்
மூன்று மத்திய அமைச்சர்கள் குடியரசு துணைத் தலைவருடன் சந்திப்பு
மத்திய நிதியமைச்சர் திருமதி. நிர்மலா சீதாராமன், குடியரசு துணைத் தலைவர் திரு.எம்.வெங்கையா நாயுடுவை இன்று அவரது இல்லத்தில் சந்தித்துப் பேசினார். தாக்கல் செய்யப்படவுள்ள நிதிநிலை அறிக்கை குறித்து குடியரசு துணைத் தலைவர் தனது ஆலோசனைகளை அமைச்சரிடம் தெரிவித்தார். மேலும் வேளாண் துறையைப் பாதுகாக்க நடவடிக்கை எடுக்க வேண்டிய அவசியம் குறித்துப் பேசிய அவர், முக்கிய மாற்றங்களை அறிமுகப்படுத்த வேண்டும் என்று தெரிவித்தார். ஏற்றுமதி-இறக்குமதி கொள்கை குறித்து ஆய்வு செய்யுமாறு தெரிவித்த அவர், விவசாய சமூகத்தின் நலனைக் காக்க வேண்டும் என்று எடுத்துரைத்தார். ஆந்திரப்பிரதேசத்திற்குத் தொடர்ந்து சிறப்பு உதவி அளிக்குமாறு கேட்டுக் கொண்டார்.
மத்திய ஆயுஷ் துறையின் இணையமைச்சர்  திரு.ஸ்ரீபத் யசோ நாயக், குடியரசு துணைத் தலைவரை இன்று சந்தித்தார். தேசிய மற்றும் உலக அளவில் சர்வதேச யோகா தினம் மிகச் சிறப்பாக கொண்டாடப்பட்டது தனக்கு மகிழ்ச்சி அளிப்பதாகத் தெரிவித்த குடியரசு துணைத் தலைவர், யோகாவை மக்களின் இயக்கமாக மாற்ற தொடர்ந்து முயற்சி எடுக்க வேண்டும் என்று கேட்டுக் கொண்டார். ஆந்திரப்பிரதேசத்தில் யோகா மற்றும் இயற்கை மருத்துவத்திற்கான மத்திய ஆய்வு நிறுவனம் அமைப்பது குறித்து அமைச்சருக்கு நினைவுப்படுத்தினார்.
மத்திய எஃகுத் துறை இணையமைச்சர் திரு. ஃபக்கன் சிங் குலஸ்தே, குடியரசு துணைத் தலைவரை இன்று சந்தித்துப் பேசினார். அப்போது ஆந்திரப்பிரதேசத்தில் அமைக்கப்படுவதாக இருந்த எஃகு ஆலை குறித்து கேட்டறிந்தார். இந்த விஷயத்தை மத்திய அமைச்சர் திரு. தர்மேந்திர பிரதானுடனும், மூத்த அதிகாரிகளுடனும் கலந்தாலோசிப்பதாக மத்திய இணையமைச்சர் உறுதி அளித்தார்.
பிரதமர் அலுவலகம்
புதுதில்லி எய்ம்ஸ் மருத்துவமனையின் ஜஜ்ஜார் வளாகத்தில் உள்ள தேசிய புற்றுநோய் நிறுவனத்தில் இன்ஃபோசிஸ் அரக்கட்டளையின் ஓய்வு இல்லத்தை பிரதமர் திறந்துவைத்தார்
இந்த சேவைக்காக எய்ம்ஸ் நிர்வாகம் மற்றும் சுதா மூர்த்தி குழுவினருக்கு பிரதமர் நன்றி
“100 ஆண்டுகளில் அறிந்திராத மிகப்பெரிய பெருந்தொற்றை எதிர்கொள்வதில், 100 கோடி தடுப்பூசி டோஸ்களை செலுத்தி நாடு வலுவான பாதுகாப்பு கேடயத்தை உருவாக்கியுள்ளது. இந்த சாதனை இந்தியா மற்றும் அதன் குடிமக்களுக்கு உரித்தானது”
“இந்தியாவின் பெருந்தொழில் நிறுவனங்கள், தனியார் துறையினர் மற்றும் சமூக அமைப்புகள், நாட்டின் சுகாதார சேவை கட்டமைப்புகளை வலுப்படுத்துவதற்கு தொடர்ந்து பங்களிப்பாற்றிவருகின்றனர்”
புதுதில்லி எய்ம்ஸ் மருத்துவமனையின் ஜஜ்ஜார் வளாகத்தில் உள்ள தேசிய புற்றுநோய் நிறுவனத்தின், இன்ஃபோசிஸ் அறக்கட்டளையின் ஓய்வு இல்லத்தை பிரதமர் திரு நரேந்திர மோடி காணொலி வாயிலாக இன்று திறந்துவைத்தார்.
நிகழ்ச்சியில் பேசிய பிரதமர், கொரோனா தடுப்பூசி செலுத்துவதில், 100 கோடி டோஸ்களை கடந்த இந்நாள், வரலாற்றுச் சிறப்புமிக்க தினம் என்றார். கடந்த 100 ஆண்டுகளில் அறிந்திராத மிகப்பெரிய பெருந்தொற்று பாதிப்பை எதிர்த்துப் போராடுவதில், 100 கோடி தடுப்பூசி டோஸ்களை செலுத்தி இந்தியா வலுவான பாதுகாப்பு கேடயத்தைப் பெற்றுள்ளது. இந்தச் சாதனைக்கு இந்தியா மற்றும் அதன் குடிமக்கள் அனைவரும் உரித்தானவர்கள் என்று பிரதமர் குறிப்பிட்டார்.
நாட்டில் உள்ள தடுப்பூசி தயாரிக்கும் அனைத்து நிறுவனங்கள், தடுப்பூசியை எடுத்துச்செல்லும் பணியில் ஈடுபட்ட தொழிலாளர்கள், மற்றும் தடுப்பூசியை உருவாக்குவதில் பங்குவகித்த சுகாதாரத்துறை வல்லுனர்களுக்கும் பிரதமர் நன்றி தெரிவித்துளளார்.
எய்ம்ஸ் ஜஜ்ஜார் வளாகத்திற்கு, புற்றுநோய் சிகிச்சைக்காக வரும் நோயாளிகளுக்கு இன்று தலைசிறந்த வசதி செய்யப்பட்டுள்ளதாகவும் பிரதமர் தெரிவித்தார். தேசிய புற்றுநோய் நிறுவனத்தில் அமைக்கப்பட்டுள்ள இந்த ஓய்வு இல்லம், நோயாளிகள் மற்றும் அவர்களது உறவினர்களின் கவலைகளை குறைக்கும் என்றார்.
இந்த ஓய்வு இல்லத்தை கட்டிக்கொடுத்ததற்காக இன்ஃபோசிஸ் அறக்கட்டளைக்கும், அதற்கான நிலம், மின்சாரம் மற்றும் தண்ணீரை வழங்கிய எய்ம்ஸ் ஜஜ்ஜார் வளாகத்திற்கும் பிரதமர் பாராட்டு தெரிவித்தார். இந்த சேவைக்காக எய்ம்ஸ் நிர்வாகம் மற்றும் சுதா மூர்த்தி குழுவினருக்கு அவர் நன்றி தெரிவித்தார்.
நாட்டின் சுகாதார சேவைக் கட்டமைப்பை வலுப்படுத்துவதில், இந்தியாவின் பெருந்தொழில் நிறுவனங்கள், தனியார் துறையினர் மற்றும் சமூக அமைப்புகள் தொடர்ந்து பங்களிப்பாற்றி வருவதாகவும் பிரதமர் குறிப்பிட்டார். ஆயுஷ்மான் பாரத் – ஜன் ஆரோக்யா திட்டம் இதற்கு சிறந்த உதாரணம் என்றும் அவர் கூறினார்.
ஆயுஷ்மான் பாரத் திட்டத்தின்கீழ் நோயாளிகள் இலவச சிகிச்சை பெறும்போது, சேவை என்பது நிறைவடைந்துவிடும். இத்தகைய சேவை நோக்கம் காரணமாகவே, புற்றுநோய் சிகிச்சைக்குப் பயன்படும் 400 மருந்துகளின் விலையை குறைக்க அரசு நடவடிக்கை எடுக்கவைத்துள்ளது என்று பிரதமர் தெரிவித்தார்.
கப்பல் போக்குவரத்து அமைச்சகம்
இந்திய அகழ்வு கழகம் 2017-18ஆம் ஆண்டுக்கு 20% ஈவுத்தொகை வழங்கப்படும் என அறிவித்துள்ளது
இந்திய அகழ்வு கழகம் அதன் செலுத்து மூலதனமான ரூ.28 கோடியில், 2017-18ஆம் ஆண்டுக்கு 20% ஈவுத்தொகை வழங்கப்படும் என அறிவித்துள்ளது. இதற்கான காசோலையை இந்திய அகழ்வு கழகத் தலைவர் திரு. ராஜேஷ் திரிபாதி புதுதில்லியில் இன்று  மத்திய கப்பல் மற்றும் சாலைப் போக்குவரத்துத்துறை அமைச்சர் திரு.நிதின் கட்கரியிடம் வழங்கினார்.
பத்து ரூபாய் மதிப்புள்ள ஒரு பங்கிற்கு இரண்டு ரூபாய் வீதம், மத்திய அரசின் வசமுள்ள 73.47% பங்கு மூலதனத்திற்காக, ரூ.5.6 கோடி ஈவுத்தொகையாக வழங்கப்பட்டுள்ளது.
இந்திய அகழ்வு கழகம், தனது சமுதாய பொறுப்புணர்வு திட்டத்தின் கீழ் நாட்டின் பல்வேறு பகுதிகளில் உள்ள அரசுப் பள்ளிக்கூடங்களில், ரூ.109.42 லட்சம் செலவில் குடிநீர் சுத்திகரிப்பு சாதனங்கள் மற்றும் கழிவறைகளை அமைத்துக் கொடுத்துள்ளது.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்
பெருநிறுவனங்கள் விவகாரங்கள் அமைச்சகம்
ஆராய்ச்சி மற்றும் வெளியீடுகள், அறிவு, திறன் மேம்பாடு விழிப்புணர்வு ஆகியவற்றில் முன்னேற்றம், ஆதரவு திரட்டும் முயற்சிகள் உள்ளிட்டவற்றில் இந்திய பெருநிறுவன விவகாரங்கள் நிறுவனத்துடன் ஒத்துழைப்புக்கான புரிந்துணர்வு ஒப்பந்தத்தில் இந்திய நிறுவனக் கலைப்பு, திவால் வாரியம் கையெழுத்திட்டுள்ளது
இந்திய நிறுவன விவகாரங்கள் நிறுவனத்துடன்  ஒத்துழைப்புக்கான புரிந்துணர்வு ஒப்பந்தத்தில் இந்திய நிறுவனக் கலைப்பு, திவால் வாரியம்  இன்று  புதுதில்லியில் கையெழுத்திட்டது. இந்த ஒப்பந்தத்தில் ஐ.ஐ.சி.ஏ. முதன்மை நிர்வாக அலுவலர் திருமதி. கீதா சிங் ரத்தோர், ஐ.பி.பி.ஐ.-ன் நிர்வாக இயக்குனர் திரு. கே.ஆர்.சாஜி குமார் ஆகியோர் கையெழுத்திட்டனர். மத்திய நிறுவன விவகாரங்கள் அமைச்சகச் செயலாளர் திரு.இன்ஜெட்டி ஸ்ரீனிவாஸ், ஐ.பி.பி.ஐ.-ன் தலைவர் டாக்டர் எம்.எஸ்.சாஹு, ஐ.ஐ.சி.ஏ. தலைமை இயக்குநர் திரு. ஞானேஷ்வர் குமார் சிங் , மற்றும் நிறுவன விவகாரங்கள் அமைச்சகம், ஐ.பி.பி.ஐ., ஐ.ஐ.சி.ஏ. ஆகியவற்றின் உயரதிகாரிகள் ஆகியோரின் முன்னிலையில் இந்த ஒப்பந்தம் கையெழுத்தானது.
2. கம்பெனி நபர்கள், பங்காளர் நிறுவனங்கள் தொடர்பான காலக்கெடுவுடன் கூடிய மறுசீரமைப்பு மற்றும் நிறுவனக் கலைப்பு தீர்மானங்களுக்கு 2016 நிறுவனக் கலைப்பு, திவால் நெறிமுறைகள் வகை செய்கின்றன. இத்தகைய நபர்களின் சொத்து மதிப்பை மிக அதிகமான அளவுக்குக் கொண்டுசெல்வதற்கும், தொழில்முனைவுத் திறனை மேம்படுத்துவதற்கும், கடன் கிடைப்பதை உயர்த்துவதற்கும், அனைத்து பங்குதாரர்களின் நலன்களைச் சமன்படுத்துவதற்கும் இது உதவுகிறது. இதற்கென இந்த நெறிமுறையின்படி தீர்ப்பளிக்கும் அமைப்புகள், ஐ.பி.பி.ஐ., நிறுவனக் கலைப்பு நிபுணர்கள், நிறுவனக் கலைப்பு அமைப்புகள், தகவல் அமைப்புகள் ஆகியவற்றைக் கொண்ட நிறுவன அடிப்படை வசதியும் ஏற்படுத்தப்பட்டுள்ளது. இந்த நெறிமுறைகளின்படி உருவாக்கப்பட்ட ஐ.பி.பி.ஐ. கம்பெனி கலைப்பு நிபுணர்கள், நிறுவனக் கலைப்பு தொழில்முறை அமைப்புகள், தகவல் அமைப்புகள் ஆகியவற்றின் மீது கண்காணிப்பு, கட்டுப்பாட்டு அதிகாரத்தைப் பெற்றுள்ளது. நிறுவனக் கலைப்புத் தீர்மானங்கள், கம்பெனி கலைத்து விடும் நடவடிக்கைகள், தனியான கலைத்துவிடும் தீர்மானங்கள், தனியான திவால் தொடர்பான நடைமுறை விதிகளை உருவாக்கி அமல்படுத்துகிறது இந்த நிறுவன அமைப்பு.
3. நிறுவன விவகாரங்கள் அமைச்சகம் உருவாக்கியுள்ள ஐ.ஐ.சி.ஏ. கம்பெனித் துறையின் வளர்ச்சியை ஆதரிக்கும் வகையில் சிந்தனைக் குழுவாகவும், மீச்சிறப்பு மையமாகவும் செயல்படுகிறது. அரசு, அதிகார அமைப்புகள், தனியார் துறையினருக்கு இது திறன் மேம்பாடு மற்றும் ஆலோசனைச் சேவைகளை வழங்குகிறது.
4. இந்த நெறிமுறைகளின்படி அக்கறை கொண்ட அனைவரும் மற்றும் நிபுணர்களும் முதல் முறையாக நடைமுறைகளை மேற்கொண்டுள்ளனர். ஒவ்வொரு நாளும் இது தொடர்பான புதிய அறிவு உருவாக்கப்பட்டுவருகிறது. இவர்கள் தற்போது நடைபெற்று வரும் சீர்த்திருத்தத்தை முழு அளவில் அமலாக்குவதற்கு மட்டுமின்றி தங்களுக்குச் சாதகமாகப் பயன்படுத்திக் கொள்வதற்கும் திறன்களை மேம்படுத்த வேண்டியது அவசியமாகிறது.
நிறுவனக் கலைப்பு, திவால் கட்டமைப்பும் மேலும் வலுப்படுத்த ஆராய்ச்சி மற்றும் வெளியீடுகள் மிகவும் அவசியம். இந்த அவசியத்தைக் கருத்தில்கொண்டு ஐ.பி.பி.ஐ.-யும், ஐ.ஐ.சி.ஏ.-யும் ஆராய்ச்சி மற்றும் வெளியீடு, அறிவுத் திறன் வளர்ப்பு, விழிப்புணர்வு ஆதரவுத் திரட்டல் நடவடிக்கை ஆகியவற்றில் முன்னேற்றம் தொடர்பான புரிந்துணர்வு ஒப்பந்தத்தைச் செய்து கொண்டுள்ளன. இந்த ஒப்பந்தம் பரஸ்பர நன்மை, சிறந்த முயற்சிகள், தொடர்ச்சியான கலந்துரையாடல்கள் அடிப்படையில் ஏற்பட்டுள்ளது.
(Visitor Counter : 120
ரெயில்வே அமைச்சகம்
உள்கட்டமைப்பு, புதுமைகள், திறன் விரிவாக்கம் உள்ளிட்டவற்றில் வரலாறு காணாத வளர்ச்சியை ரயில்வே இந்த வருடத்தில் எட்டியுள்ளது
இந்திய ரயில்வேயைப் பொருத்தவரை உறுதியும், வெற்றிகளும் நிறைந்த ஆண்டாக 2020 அமைந்திருக்கிறது.
உள்கட்டமைப்பு, புதுமைகள், திறன் விரிவாக்கம், சரக்கு சேவைகள் மற்றும் வெளிப்படைத்தன்மை உள்ளிட்டவற்றில் வரலாறு காணாத வளர்ச்சியை இந்த வருடம் ரயில்வே எட்டியுள்ளது.
கொரோனா சவாலை ஒரு வாய்ப்பாகப் பார்த்த ரயில்வே, வருங்கால வளர்ச்சிக்கான அடித்தளத்தை அமைக்கவும், அடுத்த கட்ட பயண அனுபவத்தை பயணிகளுக்கு வழங்குவதற்கான பணிகளைச் செய்யவும் இந்த காலகட்டத்தைப் பயன்படுத்திக்கொண்டது.
திட்டமிடுதல், நிர்வாக அமைப்பு மற்றும் செயல்பாடுகளில் அடுத்த 30 வருடங்களுக்கான மிகப்பெரிய மாற்றங்களைக் கொண்டு வருவதற்கான அடித்தளத்தை இந்தக் காலகட்டத்தில் ரயில்வே அமைத்தது.
கோவிட் சவாலை திறம்பட எதிர்கொண்டு ரயில்வே, 6.3 மில்லியன் புலம் பெயர்ந்த தொழிலாளர்களைத் அவர்களின் சொந்த ஊர்களுக்கு அழைத்துச் சென்றது. அதோடு, நாடு முழுவதும் உணவு தானியங்களைக் கொண்டு சேர்த்தது.
கொரோனாவுக்கு பிந்தைய காலகட்டத்தில் நாட்டின் பொருளாதாரத்தைச் சீரமைப்பதில் ரயில்வே சரக்குப் போக்குவரத்துச் சேவைகள் பெரும் பங்கு வகித்தன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683803
-----
(Visitor Counter : 201
பிரதமர் அலுவலகம்
இந்தியா- ஐக்கிய அரபு எமிரேட்ஸ் இடையேயான விரிவான பொருளாதார ஒத்துழைப்பு ஒப்பந்தத்தை இந்திய ஏற்றுமதியாளர்கள் பயன்படுத்திக்கொள்வதற்கு பிரதமர் பாராட்டு
இந்தியா- ஐக்கிய அரபு எமிரேட்ஸ் இடையேயான விரிவான பொருளாதார ஒத்துழைப்பு ஒப்பந்தத்தை இந்திய ஏற்றுமதியாளர்கள் பயன்படுத்திக்கொள்வதற்கு பிரதமர் திரு நரேந்திர மோடி பாராட்டுத் தெரிவித்துள்ளார்.
இது தொடர்பாக மத்திய வர்த்தகம் மற்றும் தொழில்துறை அமைச்சர் திரு பியூஷ் கோயலின் பகிர்வை பகிர்ந்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“இது இந்திய நிறுவனங்களுக்கான மிகப்பெரிய அடையாளமாகும். இது இந்தியத் தயாரிப்புகளை உலக அளவில் பிரபலமாக்கும்.”
இவ்வாறு பிரதமர் தமது ட்விட்டர் பதிவில் தெரிவித்துள்ளார்.
ஜல்சக்தி அமைச்சகம்
ஜூலை மாதத்திற்கான தண்ணீர் நாயகர்கள் போட்டியில் வென்றவர்களின் பெயர்களை ஜல் சக்தி அமைச்சகம் அறிவித்துள்ளது
சென்னையைச் சேர்ந்த புவனா பஞ்சநாத் உள்பட 6 பேருக்கு விருது
பிரதமர் திரு நரேந்திர மோடியின் தொலைநோக்கிற்கு ஏற்ப, தண்ணீர் சேமிப்பு மற்றும் நீர் ஆதாரங்களை பாதுகாத்தல் குறித்த இயக்கத்தை மக்களின் பங்களிப்புடன் வெற்றிகரமாக செயல்படுத்தும் வகையில் மத்திய ஜல்சக்தி அமைச்சகம் தண்ணீர் நாயகர்கள் என்ற போட்டியை தொடங்கியது. இந்த மாதாந்திர போட்டியின் முதல் பதிப்பு 01.09.2019 முதல் 30.08.2020 வரையிலும், இரண்டாவது பதிப்பு 19.09.2020 முதல் 31.08.2021 வரையிலும் நடத்தப்பட்டது. மூன்றாவது பதிப்பு 01.12.2021 முதல் தொடங்கியது. இது 30.11.2022 வரை நடைபெறும். இந்தப் போட்டி மைகவ் வலைதளத்தில் துவங்கப்பட்டது. ஜூலை மாதத்திற்கான போட்டியில் வெற்றி பெற்ற ஆறு பேரின் பெயர்களை ஜல்சக்தி அமைச்சகம் அறிவித்துள்ளது. இவர்களுக்கு ரொக்க பரிசாக ரூ.10,000-மும், சான்றிதழும் வழங்கப்படும்.
சென்னை ஆழ்வார்பேட்டை ஆஷியானா அப்பார்ட்மெண்டைச் சேர்ந்த புவனா பஞ்சநாத், மழை நீர் சேகரிப்பு திட்டத்தை சிறப்பாக செயல்படுத்தி வருவதுடன், வீடுவீடாகச் சென்று அதுகுறித்த விழிப்புணர்வை ஏற்படுத்தியதற்காக இந்த விருதுக்கு தேர்வு செய்யப்பட்டுள்ளார். அந்த குடியிருப்பில் உள்ள வீடுகளில் தண்ணீரை பயன்படுத்துவதற்கான மீட்டர்கள் பொருத்தப்பட்டு உள்ளதால், தண்ணீரை சிக்கனமாகப் பயன்படுத்தி வருகின்றனர். இதனால் தண்ணீரின் பயன்பாடு வெகுவாக குறைந்துள்ளது. கழிவுநீர் மறுசுழற்சி மூலம் சுத்திகரித்து, தோட்டங்களுக்கு பயன்படுத்தப்படுகிறது.
மத்தியப் பிரதேச மாநிலம் குவாலியரைச் சேர்ந்த மனிஷ் ராஜ்புத், உத்தராகண்ட் மாநிலம் ருத்ரபிரயாக் மாவட்டத்தைச் சேர்ந்த பிரகாஷ் சிங், மகாராஷ்டிர மாநிலம் அகமது நகரைச் சேர்ந்த சிவாஜி கட்கே, ஆந்திர மாநிலம் நெல்லூரைச் சேர்ந்த டாக்டர் டி. வசந்த லஷ்மி, மற்றும் மகேந்திர குமார் இந்த விருதுக்கு தேர்வு செய்யப்பட்ட மற்றவர்களாவர்.
மைகவ் தளத்தில் மாதந்தோறும் இந்தப் போட்டி நடத்தப்பட்டு வருகிறது. இந்தப் போட்டியில் பங்கேற்க தங்களது வெற்றி கதைகள் பற்றிய அனுபவத்தை ஐந்து நிமிட வீடியோ மூலம் 300 வார்த்தைகளுக்கு மிகாமல் அனுப்பலாம். புகைப்படங்களையும் பதிவிடலாம்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853871
சிறப்பு சேவைகள் மற்றும் கட்டுரைகள்
5ஜி தொழில்நுட்பத்தில் புதிய கண்டுபிடிப்புக்கு லார்சன் & டப்ரோ இன்ஃபோடெக்  நிறுவனத்துடன் சென்னை ஐஐடி கூட்டு முயற்சி
5ஜி தொழில்நுட்பத்தில் புதிய கண்டுபிடிப்புக்கு உலகளாவிய தொழில்நுட்ப ஆலோசனை மற்றும் டிஜிட்டல் தீர்வுகளுக்கான நிறுவனம் லார்சன் & டப்ரோ இன்ஃபோடெக்-வுடன் இந்தியாவின் முன்னணி ஆராய்ச்சிக் கல்வி நிறுவனங்களில் ஒன்றான சென்னை ஐஐடி கூட்டு முயற்சியில் ஈடுபட்டுள்ளது.
இந்தியாவின் ஊரகப் பகுதியில் குறைந்த செலவில் 5ஜி வலைப்பின்னல் சேவை தொடர்பை சிறந்த முறையில் அளிப்பதற்கான ஆராய்ச்சியில் இவை ஈடுபட உள்ளன. ஊரகப் பகுதி தகவல் தொழில்நுட்ப தொடர்புக்கு 5ஜி அடிப்படை நிலையத்தை குறைந்த செலவில் உருவாக்குவது இந்த முயற்சியின் முக்கிய நோக்கமாகும்.
இத்தகைய திட்டங்களின் தேவை பற்றி எடுத்துரைத்த எல்டிஐ தலைமை செயல் அதிகாரியும், நிர்வாக வாரிய உறுப்பினருமான திரு.நசிகேத் தேஷ்பாண்டே, நவீன சமூகத்தை உருவாக்குவதற்கான அடுத்த நிலை கண்டுபிடிப்புக்கு 5ஜி உறுதி அளிக்கிறது. அதே சமயம் இந்த பயன்கள் நாட்டின் ஒவ்வொரு பகுதிக்கும் கிடைப்பதை உறுதி செய்வது முக்கியமானது. சென்னை ஐஐடி-யுடன் எல்டிஐ பங்குதாரராக இருப்பது இந்தியாவின் தொலை தூர பகுதிகளில் உள்ள மக்களையும் சிறந்த முறையில் இணைப்பதற்கான தொழில்நுட்பத்தை மேம்படுத்துவதாகும் என்று கூறினார். இந்தத் திட்டம் எல்டிஐ-யின் பெரு நிறுவன, சமூக பொறுப்புணர்வு திட்டத்தின் முதல்கட்டம் என்றும், இது இந்நிறுவனத்தின் ஆராய்ச்சி மற்றும் புதிய கண்டுபிடிப்பில் உள்ள உறுதிப்பாட்டை பிரதிபலிப்பதாகும் என்றும் அவர் கூறினார்.
சென்னை ஐஐடியில் ஆராய்ச்சி மற்றும் மேம்பாட்டுத் திறன்கள் பற்றி கூறிய பேராசிரியர் மகேஷ் பஞ்சக்னுலா, சென்னை ஐஐடியின் 5ஜி சோதனைக்கள திட்டம் இந்திய புதிய தொழில்கள் மற்றும் தொழில் நிறுவனங்கள் 5ஜி தொழில்நுட்பத்தில் விரைந்து முன்னேறுவதற்கான முயற்சியை ஊக்கப்படுத்தும் என்றார்.
5ஜி தொழில்நுட்பம் அளவற்ற ஆற்றல் கொண்டது என்றும், இது இந்தியாவின் டிஜிட்டல் பாகுபாட்டை நீக்கி அனைவரையும் இணைக்கும் சிறந்த தேர்வாக இருக்கும் என்பதை நிரூபிக்கும் என்றும் சென்னை ஐஐடி-யின் உதவிப் பேராசிரியர் டாக்டர் ராதாகிருஷ்ண காந்த்தி தெரிவித்தார்.
••••••
(Visitor Counter : 85
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.46 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 4,90,711 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 25,510 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,579 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,82,064 என அதிகரித்துள்ளது.
கடந்த 24 மணி நேரத்தில் 2,141 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.94 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,51,515 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1869384
மத்திய அமைச்சரவை
இந்தியா – பிரேசில் இடையே நிலவியல் மற்றும் கனிமவளத் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவின் கனிமவள அமைச்சகத்தின் இந்திய புவியியல் ஆய்வு நிறுவனத்திற்கும், பிரேசில் நாட்டின் கனிமவளம் மற்றும் எரிசக்தி அமைச்சகத்தின் பிரேசில் புவியியல் ஆய்வு நிறுவனத்திற்கும் இடையே கையெழுத்திடப்பட்ட நிலவியல் மற்றும் கனிமவளத் துறையில் ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
இந்தியாவின் கனிமவள அமைச்சகத்தின் இந்திய புவியியல் ஆய்வு நிறுவனத்திற்கும், பிரேசில் நாட்டின் கனிமவளம் மற்றும் எரிசக்தி அமைச்சகத்தின் பிரேசில் புவியியல் ஆய்வு நிறுவனத்திற்கும் இடையே நிலவியல் மற்றும் கனிமவளத் துறையில் ஒத்துழைப்புக்கான நிறுவன ரீதியிலான வழிமுறைகளை இந்த புரிந்துணர்வு ஒப்பந்தம் வழங்கும்.
பாதுகாப்பு அமைச்சகம்
குஜராத் வெள்ள நிவாரணப் பணிகளில் இந்தியக் கடற்படை
குஜராத்தில் ஏற்பட்டுள்ள வெள்ளத்தால் பாதிக்கப்பட்டிருக்கும் மக்களுக்கு மீட்பு உதவிகளை வழங்கும் பணிகளை துரிதப்படுத்துவதற்காக ஐஎன்எஸ் சர்தார் பட்டேல் தளத்திலிருந்து இந்தியக் கடற்படையின் மனிதாபிமான உதவி மற்றும் பேரிடர் நிவாரணக் குழு செப்டம்பர் 13-ஆம் தேதி ராஜ்கோட்டிற்கு அனுப்பி வைக்கப்பட்டது. பாதிக்கப்பட்ட பகுதிகளில் அரசு நிர்வாகத்துடன் இணைந்து நடவடிக்கைகளை முடுக்கி விடுவதற்காக மேலும் ஆறு குழுவினர் தயார் நிலையில் உள்ளனர்.
அதே போல மாநிலத்தின் பல்வேறு பகுதிகளில் மழையால் பாதிக்கப்பட்டு, தண்ணீர் தேங்கியுள்ள இடங்களில் சிக்கியுள்ள மக்களை பாதுகாப்பான இடங்களுக்கு அழைத்துச் செல்ல ஐஎன்எஸ் வல்சுராவிலிருந்து குழுவினர் அனுப்பி வைக்கப்பட்டுள்ளனர். படகுகள், கவச உடைகள், முதலுதவி உபகரணங்கள் மற்றும் தேவையான கருவிகளுடன் வயதானவர்கள், மகளிர் உள்ளிட்ட ஏராளமான மக்களை இந்தக் குழுவினர் பாதுகாப்பான இடத்திற்கு அழைத்துச் சென்றுள்ளனர். வெள்ளத்தால் சிக்கித் தவித்த மக்களுக்கு உணவுப் பொட்டலங்களையும் கடற்படைக் குழுவினர் வழங்கினார்கள்.
வெள்ள நிவாரணப் பணிகளில் தேவையான உதவிகளை அளிப்பதற்காக அரசு நிர்வாகத்துடன் மூத்த கடற்படை அதிகாரிகள் தொடர்ந்து நிலைமையைக் கேட்டறிகின்றனர். மேலும் சில மீட்புக் குழுக்களும் தயார் நிலையில் உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754723
(Visitor Counter : 157
நிதி அமைச்சகம்
குறு, சிறு, நடுத்தர தொழில் நிறுவனங்களுக்கு, ‘அங்கீகரிக்கப்பட்ட பொருளாதார இயக்குநர்’ அந்தஸ்து: மறைமுக வரிகள் மற்றும் சுங்க வாரியம் அறிமுகம்
கொவிட்-19 தொற்றால் ஏற்பட்டுள்ள நெருக்கடி நிலையில், குறு, சிறு, நடுத்தர தொழில் நிறுவனங்களை ஊக்குவிக்க புதிய முயற்சியை மறைமுக வரிகள் மற்றும் சுங்க வாரியம் எடுத்துள்ளது. ‘‘தாரளமயமாக்கப்பட்ட, அங்கீகரிக்கப்பட்ட பொருளாதார இயக்குனர்  ’’ அந்தஸ்தை அறிமுகம் செய்யவுள்ளது.
ஓராண்டுக்குள் 10 சுங்க ஆவணங்களை தாக்கல் செய்தவர்கள், அல்லது 2 ஆண்டுகளுக்கு மேல் அனைத்து ஆவணங்களை சரியாக தாக்கல் செய்த குறு, சிறு மற்றும் நடுத்தர நிறுவனங்களுக்கு இந்த ஏஇஓ அந்தஸ்து வழங்கப்படும். விண்ணப்பித்த 15 நாட்களுக்குள் இந்த ஏஇஓ அந்தஸ்து வழங்கப்படும்.
இந்த அந்தஸ்து பெற்ற நிறுவனங்களுக்கு, சுங்க ஒப்புதல் விரைவாக கிடைக்கும். துறைமுகங்களுக்கு ஏற்றுமதி கன்டெய்னர்களை நேரடியாக கொண்டு செல்லலாம். சுங்க கட்டணத்தையும் தாமதமாக செலுத்தலாம்.
இது தவிர, வங்கி உத்தரவாதத்திலிருந்து விலக்கு, வரி தள்ளுபடி, ரீபண்ட் ஆகியவற்றில் முன்னுரிமை போன்ற சலுகைகளும் இந்த ஏஇஓ அந்தஸ்து பெற்ற குறு,சிறு மற்றும் நடுத்தர நிறுவனங்களுக்கு வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1686826
----
(Visitor Counter : 172
ஆயுஷ்
மாநில சுகாதார அமைச்சர்கள் மாநாடு நாளை புதுதில்லியில் தொடங்குகிறது – ஆயுஷ்மான் பாரத் திட்டத்தில் ஆயுஷ் சேவைகள் இணைப்பது குறித்து விவாதிக்கப்படும்
மாநிலங்களின் சுகாதார மற்றும் ஆயுஷ் அமைச்சர்கள் மாநாடு நாளை  புதுதில்லியில் தொடங்க உள்ளது. இந்த மாநாட்டினை மத்திய ஆயுஷ் துறை அமைச்சர் தொடங்கி வைக்கிறார்.
தேசிய ஆயுஷ் இயக்கம், ஆயுஷ்மான் பாரத் திட்டத்தில் ஆயுஷ் சேவைகளை ஒருங்கிணைத்தல், மருத்துவ குணமிக்க செடிகள், ஆயுர்வேதம், சித்தா, யுனானி மற்றும் ஹோமியோபதி கல்வி நிறுவனங்கள், ஆயுர்வேதம், சித்தா, யுனானி மற்றும் ஹோமியோபதி ஆகிய மருந்துகளின் தரக்கட்டுப்பாடு, மருந்துகள் குறித்த மத்திய அமைச்சக திட்டங்கள் மற்றும் சிறப்புத் திட்டங்கள் குறித்து இந்த மாநாட்டில் விவாதிக்கப்படும்.
அனைத்து மாநிலங்கள் மற்றும் யூனியன் பிரதேசங்களின் சுகாதார மற்றும் ஆயுஷ் அமைச்சர்கள் மற்றும் மூத்த அலுவலர்களுக்கு இந்த மாநாட்டில் பங்கேற்குமாறு அழைப்பு விடுக்கப்பட்டுள்ளது.
பிரதமர் அலுவலகம்
இந்தியா-இங்கிலாந்து மெய்நிகர் உச்சிமாநாடு 
இங்கிலாந்து பிரதமர் மாண்புமிகு திரு போரிஸ் ஜான்சனுடன் பிரதமர் திரு நரேந்திர மோடி, 2021 மே 4 அன்று மெய்நிகர் உச்சிமாநாட்டை நடத்தவிருக்கிறார்.
2004-ஆம் ஆண்டு முதல் இந்தியாவும், இங்கிலாந்தும் கேந்திர கூட்டணியில் ஈடுபட்டு வருகின்றன. இதன்படி இரு நாடுகளும் முறையான உயர்மட்ட அளவிலான பரிமாற்றங்களை மேற்கொள்வதுடன், பன்முகத் தன்மை வாய்ந்த துறைகளில் வளர்ச்சி அடைந்துள்ளன. பரஸ்பர விருப்பத்தின் அடிப்படையில் பிராந்திய மற்றும் சர்வதேச விஷயங்களில் ஒத்துழைப்பை மேம்படுத்தவும், நமது பன்முகத் தன்மை வாய்ந்த உறவுகளை அடுத்த நிலைக்கு எடுத்துச் செல்லவும் ஒரு முக்கிய வாய்ப்பாக இந்த உச்சிமாநாடு அமையும். கொவிட்- 19 தொற்றைக் கட்டுப்படுத்துவதில் ஒத்துழைப்பு மற்றும் பெருந்தொற்றுக்கு எதிரான சர்வதேச நடவடிக்கைகள் குறித்தும் இரு தலைவர்களும் ஆலோசனை நடத்துவார்கள்.
இரு நாடுகளில் வசிக்கும் மக்கள் இடையேயான உறவு, வர்த்தகம் மற்றும் வளம், ராணுவம் மற்றும் பாதுகாப்பு, பருவநிலை செயலாக்கம் மற்றும் சுகாதாரம் ஆகிய ஐந்து முக்கிய துறைகளில், அடுத்த தசாப்தத்தில் இந்தியா-இங்கிலாந்து நாடுகளின் ஒத்துழைப்பை மேம்படுத்தும் வகையில் 2030-ஆம் ஆண்டுக்கான விரிவான திட்ட அறிக்கை, உச்சிமாநாட்டின்போது வெளியிடப்படும்.
தொலைதொடர்பு மற்றும் தகவல் தொழில்நுட்ப அமைச்சகம்
‘ஐஇஇஇ சி-டிஓடி சான்றளிக்கப்பட்ட தொலைத்தொடர்பு நிபுணர் பாடத்திட்டத்தை திரு கே ராஜாராமன் தொடங்கிவைத்தார்
5-ஜி, இணையதள பாதுகாப்பு, ஒட்டுமொத்த தகவல் தொடர்பு உள்ளிட்டவற்றின் திறன்களை மேம்படுத்த மின் மற்றும் மின்னணுவியல் பொறியாளர்கள் கழகம்  சி-டெலிமேட்டிக்ஸ் மேம்பாட்டு மையம்  சான்றளிக்கப்பட்ட தொலைத்தொடர்பு நிபுணர் பாடத்திட்டத்தை மத்திய தொலைதொடர்பு செயலாளரும், டிஜிட்டல் தகவல் ஆணையத் தலைவருமான திரு ராஜாராமன் தொடங்கிவைத்தார்.
புதுதில்லியில் நேற்று நடைபெற்ற ஐஇஇஇ தரக் கூட்டாண்மையின் பயிலரங்கில் இத்திட்டம் தொடங்கப்பட்டது. இந்நிகழ்ச்சியில் பேசிய திரு ராஜாராமன், ஆராய்ச்சி மற்றும் மேம்பாடு, தொழில்நுட்ப பரிணாமம், தரப்படுத்துதல் ஆகியவற்றில் சி-டிஓடி, ஐஇஇஇ ஆகியவை சிறந்த பங்களிப்பை வழங்கியுள்ளதாகத் தெரிவித்தார். தரமான, பாதுகாப்பான, குறைந்த விலையில், அனைவருக்கும் உகந்த வகையிலான தொலைத் தொடர்பு பொருட்களை தயாரிப்பதில் மின் மற்றும் மின்னணுவியல் பொறியாளர்கள் கழகத்துடன்  இணைந்து செயல்பட தொலைத் தொடர்புத்துறை தயாராக இருப்பதாக குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1897186